**LOKALE VEDTEKTER FORYTRE ARNA SKULE– SFO (SKOLEFRITIDSORDNING)**

**1. Forankring og hjemmel**

Ytre Arna skule-SFO sine vedtekter er forankret i [Vedtekter for Bergen kommunes skolefritidsordninger, revidert 28.04.2021](https://www.bergen.kommune.no/styringsdokument/4645010) (§11).

**2. Åpningstider/-dager**.

SFO er åpen alle virkedager i 11 måneder med unntak av 5 planleggingsdager. SFO er stengt i hele juli.

Daglig åpningstid: 0730-1630.

**Oppsigelsestid**

Endring eller oppsigelse av SFO-plass søkes via [Vigilo foresattportal](https://vigilo.no/bergen/)

Det er kun foresatte med foreldreansvar som kan søke om endret plasstype eller si opp en SFO-plass. Ta kontakt direkte med SFO på din skole dersom det er problemer med endring eller oppsigelse av SFO-plass.

Oppsigelse må skje med en måneds varsel gjeldende fra den 1. i påfølgende måned.

Ved oppsigelse etter 1.april må det betales til og med juni måned.

**3. Organisering og bemanning**

Rektor har det overordnete ansvaret for skolens SFO. Avdelingsleder SFO har ansvar for organisering, daglig drift og bemanning av SFO. I tillegg er det to gruppeledere.

Barna på SFO er organisert på tre baser.

SFO bemannes ut fra tildelte midler.

**4. Inne- og uteareal**

1. **Bruk**. SFO disponerer skolens lokaler (sambruk) både inne og ute.
2. **Samlet areal**. Skolens og SFO sitt bruttoareal er innenfor gjeldende regelverk med 2kvm inne og 30 kvm ute per barn.

**5. Bruk av inventar og utstyr.**

Sambruk med skolen.

**6. Organisering av smøremåltid.**

Måltid gjennomføres basevis i klasserom eller på skolekjøkken. Det serveres både varme retter og enkle smøremåltid.

**7. Samarbeid skole/SFO.**

1. Avdelingsleder SFO er en del av skolens lederteam.
2. Daglig kontakt og informasjonsoverføring mellom skole og SFO.
3. SFO deltar på ansvarsgruppemøter.
4. Felles planleggingsdager for hele personalet.
5. Skole og SFO samarbeider om overgangen fra barnehage til skole.

**8. Foreldresamarbeid**

1. Besøksdag for nye SFO-barn (1.trinn) før sommeren
2. Et foreldremøte for de nye SFO-barna i forbindelse med besøksdag
3. Jevnlig dialog ved behov gjennom telefon, sms og e-post.

Vedtektene er gyldige inntil avtalen blir revidert og godkjent av skolens samarbeidsutvalg, eller når Bergen kommunes vedtekter endres.